# Texas Hold 'em

### от Уикипедия, свободната енциклопедия

Покер (Роял флеш)

Texas Hold 'em е вариант на играта на карти покер. Texas Hold 'em е една от най-популярните игри на покер. Има доста покер турнири, на които се играе, като най-големия от тях е World Series of Poker, които се провежда в Rio All Suite Hotel and Casino в Лас Вегас, САЩ.

## [редактиране] Правила

Играч на Hold 'em

Тук следват правилата на играта.

### [редактиране] Hold 'em

Hold 'em като цяло обединява всички онези варианти на покер, при които има 5 отворени карти, сложени по средата на масата, които са общи карти и могат да бъда използвани от всеки играч за едно с тези в ръката му, за образуване на неговата съответната комбинация.

В казината освен Texas Hold ’em се предлага Omaha като друг вариант на Hold ’em. Доста често Texas Hold’em се нарича накратко Hold ’em, но по този начин много лесно може да се сбърка с Omaha.

### [редактиране] Карти

Texas Hold ’em се играе с едно тесте от 52 карти. В играта могат да участват от двама до единадесет играча. Картите за покер са малко по широки от обикновените карти за бридж.

Забележка: Понеже се играе с едно тесте от 52 карти, теоретически могат да играят 22 играча, дори 23, ако не се заделят на страна т.нар. Burn Cards. Texas Hold ’em обикновено се играе от малки групи - обикновено 10 човека.

### [редактиране] Раздаващ картите

Преди началото на първото раздаване картите се разбъркват и цепят от крупието, след което всеки играч получава по една обърната карта. Играчът, който има най-голямата карта, получава жетона „Dealer“ и се счита за раздаващ. Ако има двама или повече играчи с еднакви карти, се гледа боята на картата според големината им при бриджа - Спатия (♣) е най-малката, следвана от Каро (♦), Купа (♥) и Пика (♠).

Забележка: При Texas Hold 'em, както и при всички останали варианти на покер, цветът на картите няма никакво значение за изхода от ръката.

Ролята на раздаващия се сменя по посока на часовниковата стрелка. В казината тази смята е фиктивна. Там крупието дава жетона "Раздаващ" на следващия играч.

### [редактиране] Блиндове

Стандартна Hold’em-маса с крупие , малък и голям блинд

Играчът от лявата страна на „раздаващия“ е т.нар. малък блинд (Small Blind). Той е длъжен да заложи предварително определена сума (примерно 5лв.). Неговия съсед е големия блинд (Big Blind). Той трябва да заложи сума 2 пъти по-голяма от тая на малкия блинд (10лв.). Друга възможност е всеки играч на масата да заплаща определена сума (Ante), за да може да участва в раздаването. При Hold 'em игрите е прието да се играе с блиндове.

Играчът, които е малкия блинд, получава първата карта от раздаването.

#### [редактиране] Особени правила за Heads-up

Когато има само двама играча на масата (Heads-up), както е при World Series of Poker (Линк), малкия блинд е играча, които „раздава“ картите, а другия е големия блинд. Логичното продължение се променя, за да не е винаги един и същи играч през всички 4 рунда на залагане по време на едно раздаване.

Тези правила имат значение само за покер турнирите, защото игрите със залагане рядко се играят само от двама играчи.

### [редактиране] Hole Card и първи рунд на залагане

Всеки играч получава в началото на раздаването по 2 „скрити“ карти (Hole Cards). Играчът от ляво на на големия блинд има правото да заложи пръв, като по този начин започва първия рунд на залагане. Той има 3 възможности:

- да плати сумата на големия блинд (Call)
- да увеличи залога (raise)
- да се откаже (fold)

Същото се отнася и за останалите играчи.

Даден играч не може да увелича залога си в едих рунд на залагане, освен в случаите, когато друг играч е покачил залога. Примерно когато един играч започне рунда със залог или покачване на залога и всички останали играчи платят и не покачат залога или се откажат, тогава рунда е приключен и този играч не може повече да покачва залога.

#### [редактиране] Ограничаване на залога

При Texas Hold 'em има 3 варианта на ограничаване на залога:

- Без ограничение (No Limit): Има само минимум на залога. При този вариант е прието големината на минималния залог да е равна на големината предходното увеличаване на залога (примерно: големината на големия блинд или, ако залога не е бил увеличен, размера на предходния). Максималния залог, който даден ирач може да направи е ограничен единствено от неговия капитал.
- Pot limit: Максималния залог не може да надхвърли размера на сумата, която вече е заложена от всички играчи взети заедно.
- Split limit (или Fixed limit): През първите 2 рунда на залагане размера на залога не може да надхвърли т.нар. малък лимит. Ако малкия блинд е 5лв., а големия - 10лв., тогава ниския лимит е 10лв., а високия - 20лв. през всеки рунд на залагане, залога може да бъде увеличен не повече от 3 пъти, т.е. ако един играч започне със залог(Bet), които е увеличен от друг играч (Raise) и от трети (Reraise), залога приключва със едно последно покачване (Cap). Ако са останали само двама играчи на масата, един рунд на залагане може да продължи докато някои от играчите не плати залога на другия (Call) или не се откаже (Fold).

При No Limit и Pot Limit няма ограничение на броя на увеличаване на залога на рунд.

В казината принципно не се играе с пари в брой, а със специални покер жетони.

### [редактиране] Flop и втори рунд на залагане

След края на първиия рунд на залагане, крупието слага 3 отворени карти на масата (Flop), след което следва втория рунд на залагане. Играча на първа позиция или този от ляво на „раздаващия“, т.е. малкия блинд залага първи през този и всички следващи рундове.

От този рунд първия играч може да не заложи (Check) и да изчака. Ако първия играч не заложи, тогава този след може и той да изчака и т.н.

Заложи (Bet) ли един играч, от тук нататък тези след него имат една от три възмоности:

- да плати всички залози до момента (Call)
- да увеличи залога (raise)
- да се откаже (fold)

Ако няколко играчи са заложили рунда продължава докато:

- всички играчи платят (ръката продължава с трети рунд)
- всички се откажат (ръката се печели от последния останал играч)

### [редактиране] Turn Card и трети рунд на залагане

Преди четвъртия рунд се слага четварта отворена карта (Turn Card) в средата на масата. Ако се играе със Split Limit от сега нататък важи високия лимит.

### [редактиране] River Card и последен рунд на залагане

Сега се слага петата отворена карта (River Card) на масата и следва последния рунд на залагане.

### [редактиране] Показване на картите

Играч 1, който за момента има по добри карти (2 чифта с 7 бияч), няма шанс да бие без да блъфира. С една 2 или 7 играч 2 прави стрейт, 5 или 6 водят до по-силни 2 чифта за играч 2. При всички останали случаи двамата играчи ще си поделят залога.

След петия рунд на залагане всеки играч показва своята комбинация от 5 карти от двете карти в ръцете си с отворените пет карти на масата. Шестата и седмата карта са без значение при определяне на победителя. Играча. който:

- през последния рунд последен е увеличил (raise) залога, или
- ако никой не е увеличил залога, този, които пръв е заложил (bet), или
- ако никой не е заложил, този, които се намира на първа позиция,

трябва да покаже напълно своята комбинация.

Всички останали играчи мога един след друг да си покажат картите.

Ако един играч иска да играя само с петте карти на масата, трябва да съобщи това предварително, за да не си помислят останалите, че се отказва от играта, като си остави картите на страна.

Играча, чиято комбинация е най-висока печели ръката, както и всички залози. В случай, че двама играчи имат еднакви по сила комбинации, тогава залозите се разделят мейду двамата.

Естествено раздаването може да бъде спечелено и в по ранен стадий, ако всички играчи с изключение на един се откажат.

### [редактиране] Burn Cards

Преди крупието да сложи първите 3 карти (Flop Cards), съответно четвъртата (Turn Card) и петата (River Card), на масата, слага една закрита карта настрана (т.нар. Burn Card).

Смисъла на това е, да не би някои от играчите, поради несъобразяване на крупието, да разпознае картата и по този начин да има предимство пред другите играчи.

### [редактиране] Игрален капитал

За да може един играч да участва в играта, трябва преди да седне да има известен начален игрален капитал (според горните примери 200лв.).

Игралния капитал на даден играч трябва да е сложен пред него на масата и да е видим за останалите играчи. Играчът няма прави да крие жетони преди да е станал от масата.

Един играч може да закупува нови жетони единствено между две игри. Няма право да добавя жетони към игралния си капитал докато е в играта.

## [редактиране] Други особености

Както при много други игри на карти и при тази има много неофициални правила и означения.

## [редактиране] Литература

- Doyle Brunson: Super System. Cardoza, 2002. ISBN 1580420818
- Ed Miller, David Sklansky, Mason Malmuth: Small Stakes Hold’em. Two plus Two, 2004. ISBN 1880685329
- David Sklansky: The Theory of Poker. Two plus Two, 1999. ISBN 1880685000
- David Sklansky, M. Malmuth: Hold’em Poker for Advanced Players. Two Plus Two, 1999. ISBN 1880685221
- David Sklansky, Ed Miller: No Limit Hold’em - Theory and Practice. Two plus Two, 2006. ISBN 188068537X
- Harrington on Hold'em: Volume I: Strategic Play ISBN 1880685337 (2004)
- Harrington on Hold'em: Volume II: The Endgame ISBN 1880685353 (2005)
- Harrington on Hold'em: Volume III: The Workbook ISBN 1880685361 (2006)

Взето от „http://bg.wikipedia.org../../../t/e/x/Texas_Hold_%27em_6584.html“.

Категории: Игри за казино | Игри с карти | Покер

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Esperanto
- Español
- Suomi
- Français
- עברית
- Italiano
- 日本語
- Lëtzebuergesch
- Nederlands
- ‪Norsk (bokmål)‬
- Polski
- Português
- Simple English
- Svenska
- 中文